CONCURS DE CURTMETRATGES ""TORRERÍFICO"" FETS MITJANÇANT TELÈFON MÒBIL (2017) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4385)
  + [Valencià](/va/acuerdo/4385)






Selector de idioma

Leer

* [Español](/es/acuerdo/4385)
* [Valencià](/va/acuerdo/4385)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS DE CURTMETRATGES ""TORRERÍFICO"" FETS MITJANÇANT TELÈFON MÒBIL (2017)[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





CONCURS DE CURTMETRATGES ""TORRERÍFICO"" FETS MITJANÇANT TELÈFON MÒBIL (2017)

Data d'aprovació
:   11/10/2017

Data de publicació
:   11/10/2017

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4385.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4385)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4385)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS DE CURTMETRATGES ""TORRERÍFICO"" FETS MITJANÇANT TELÈFON MÒBIL (2017)&url=https://www.boua.ua.es/va/acuerdo/4385)

**Títol:** CONCURS DE CURTMETRATGES ""TORRERÍFICO"" FETS MITJANÇANT TELÈFON MÒBIL (2017)

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimecres, 11 d'octubre de 2017

CONCURS DE CURTMETRATGES “TORRERÍFICO” FETS MITJANÇANT TELÈFON MÒBIL (2017)

Gràcies al conveni entre la Universitat d’Alacant i l’Ajuntament de Torrevella per a l’establiment d’una seu universitària, s’estan duent a terme una sèrie d’activitats de diversa temàtica per a fomentar la creació cultural entre els joves, i ajudar a augmentar la qualitat de les produccions de joves creadors i creadores en el sector audiovisual. Amb aquesta finalitat, el Vicerectorat de Cultura, Esport i Llengües convoca el Concurs de Curtmetratges “Torrerífico” a través de la Seu de la Universitat d’Alacant a Torrevella en col·laboració amb les Regidories de Joventut i Cultura de l’Ajuntament de Torrevella i l’Associació Juvenil La Comarca, d’acord amb les bases següents:

Participants:

1.- Pot concórrer qualsevol persona física major de 14 anys. Caldrà una autorització del pare, la mare o el representant legal si el participant és menor de 18 anys d’acord amb la plantilla disponible com a Annex 1 d’aquestes bases. Si els progenitors estan divorciats, l’autorització ha de ser signada pel progenitor que tinga la guarda i custòdia del menor. En relació amb la representació legal caldrà acreditar-la.

2.- Els curtmetratges han de tenir una durada màxima de 5 minuts (incloent-hi els crèdits).

3.- Els curtmetratges han de presentar-se en format vídeo digital gravat mitjançant telèfon mòbil.

4.- Els curtmetratges poden estar fets en qualsevol idioma oficial de la Comunitat Valenciana , amb guions originals i inèdits, no premiats en concursos anteriors. Si la banda sonora conté música, ha de ser original o sense problemes de drets d’autor, i l’autor o l’autora serà responsable que siga així.

5.- El curtmetratge ha de tenir predominantment una temàtica de terror (en el sentit més ampli: des de terror psicològic fins a paròdies còmiques del terror, etc.).

Premi:

6.- S’estableixen els premis següents:

a) Premi del jurat al Millor Curtmetratge, dotat amb 300 €.

b) Premi del públic al Millor Curtmetratge, dotat amb 100 €.

7.- El premi del jurat al Millor Curtmetratge es pot declarar desert.

8.- Per a atorgar els premis, el jurat tindrà en compte sobretot els aspectes estètics i artístics. El premi es farà efectiu en el compte bancari que la persona guanyadora indique. Si la persona guanyadora és menor d’edat, la transferència es farà al compte bancari que tinga com a titular el pare / la mare / el representant legal d’acord amb l’autorització establida en el punt 1 d’aquestes bases.

Marc legal i pressupostari:

9.- La dotació econòmica per a aquesta convocatòria serà consignada en el Capítol 4 de crèdits del pressupost del Secretariat de Seus Universitàries L’execució d’aquesta dotació està supeditada a la disponibilitat de liquiditat de la UA.

A la quantia del premi se li practicarà la retenció fiscal que marque la legislació vigent.

Participació en el concurs:

10.- Les obres han d’estar produïdes després de l’1 de gener del 2016.

11.- Els treballs s’han de presentar per WeTransfer (<https://wetransfer.com/>)   
amb un arxiu .zip a l’adreça electrònica: [jjm.fhvefvzlan@bx.hw](mailto:svi.qejbpengja@ta.cw)

A l’interior de l’arxiu .zip, cal incloure:

a) Un document amb el nom, l’adreça postal, el telèfon i el correu electrònic de l’autor o l’autora (o qui siga el representant si es tracta d’un o una menor d’edat). Si la persona participant és menor de 18 anys, s’ha d’incloure també l’autorització del pare, la mare o el representant legal d’acord amb el punt 1 d’aquestes bases.

b) Un document amb fotocòpia del DNI de qui ha fet l’obra.

c) Un arxiu digital (mp4, avi, mpg o similar) amb l’obra presentada i amb el títol.

d) Dues fotografies de l’obra en format jpg.

e) Un document amb la fitxa tècnica, fitxa artística i sinopsi (pdf, odt, doc, rtf o txt). En la fitxa tècnica s’ha d’incorporar els detalls del dispositiu mòbil que s’ha usat (marca i model).

12.- El termini de presentació dels treballs comença el dia de la publicació en el BOUA d’aquesta convocatòria i acaba el 27 d’octubre del 2017 a les 23:59 h.

13.- Els participants es comprometen a aportar tota la documentació que els siga requerida perquè la Universitat d’Alacant puga fer el pagament en el cas de ser-ne guanyadors.

Jurat

14.- El jurat estarà format per:

Jose Norberto Mazón López, coordinador de la Seu de la UA a Torrevella

Víctor Ferrández Esteve, regidor de Joventut de l’Ajuntament de Torrevella

Israel Gil Pérez, Aula de Cinema de la Universitat d’Alacant

Francisco Javier Ortiz Hernández, professor de la Universitat d’Alacant

Germán Martínez Pérez, Associació Juvenil La Comarca

15.- La decisió del jurat serà inapel·lable. El dia i l’hora de l’acte de lliurament dels premis s’anunciarà en la pàgina web de la Seu de la Universitat d’Alacant a Torrevella <https://web.ua.es/va/seus/torrevieja/>   
on també se’n publicarà la resolució. Les persones premiades hauran d’assistir personalment o per mitjà de representants a aquest acte.

Treballs presentats:

16.- Els treballs presentats passaran a formar part del fons de l’Aula de Cinema de la Universitat d’Alacant. La Universitat es reserva el dret d’utilitzar els treballs presentats per a finalitats no comercials, per a exhibició sense ànim de lucre.

17.- Els autors i les autores podran fer ús de les obres premiades sempre que facen constar en els títols de crèdit el premi atorgat per la Universitat d’Alacant.

18.- La participació en aquesta convocatòria implica l’acceptació d’aquestes bases, que podran ser interpretades pel jurat i l’entitat convocant en aquells aspectes no previstos inicialment.

Llei de protecció de dades:

19.- Les dades de caràcter personal que s’arrepleguen formaran part del fitxer de la Universitat d’Alacant. El responsable del fitxer és la Gerència de la Universitat d’Alacant.

Els drets d’accés, rectificació, cancel·lació i oposició al tractament de les dades es podran exercir en la Gerència de la Universitat, mitjançant sol·licitud amb fotocòpia de document d’identitat, presentada en el Registre General de la Universitat d’Alacant, o a través dels mitjans que estableix l’art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (que es manté en vigor en aplicació de l’últim paràgraf del punt 2 de la disposició derogatòria única de la Llei 39/2015, de l’1 d’octubre). Les dades personals que s’arrepleguen no poden ser cedides a cap altra unitat de la UA o empresa, administració o organisme.

En acceptar aquest advertiment, la UA es responsabilitza de la correcta utilització de les dades arreplegades i que no s’arrepleguen dades de caràcter personal dels anomenats mitjans o alts.

Alacant, 11 d’octubre de 2017

CARLES CORTÉS ORTS

VICERECTOR DE CULTURA, ESPORT I LLENGÜES

ANNEX 1

DADES DEL PARTICIPANT O LA PARTICIPANT (menor d'edat):

ANY DE NAIXEMENT:

NOM:

COGNOMS:

DADES DE PARE/MARE O REPRESENTANT LEGAL:

NOM:

COGNOMS:

DNI:

TELÈFON:

ADREÇA ELECTRÒNICA:

El sotasignat pare/mare o representant legal de \_\_\_\_\_\_\_\_\_\_\_\_\_\_\_\_\_\_\_ permet la seua participació en el concurs de curtmetratges fets amb telèfon mòbil anomenat “Torrerífico 2017”). Així mateix, autoritza la possible captació o fixació de la seua imatge i/o veu durant l'acte de lliurament del premi.

Si el menor o la menor fóra premiat o premiada, la transferència del premi es farà al compte bancari que tinga com a titular el sotasignat amb el ferm compromís per part d'invertir aquesta quantitat en l'educació de la persona menor d'edat guanyadora.

Totes les dades de caràcter personal seran recopilades únicament a l'efecte de comunicació dels organitzadors amb els participants, o de sol·licitar l’alta en el fitxer de proveïdors de la UA, i formaran part d'un fitxer que té com a responsable la Gerència de la Universitat, a la qual es poden dirigir per a exercir els drets d'accés, rectificació, oposició i cancel·lació.

…………………, ….. de ………………………….. de 20……

SIGNAT (pare/mare o representant legal de la persona participant)





[Carretera Sant Vicent del Raspeig s/n  
03546 Sant Vicent del Raspeig - Alacant  
 Tel. 14 114 8759 - Fax 45 011 8560](https://www.google.es/maps/@48.504425,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12953&trk=tyah&trkInfo=tarId%3F7980342550884%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)